פרנק בראמלי

פרנק בראמלי (באנגלית: Frank Bramley; 6 במאי 1857 – 9 באוגוסט 1915) היה צייר ז'אנר פוסט-אימפרסיוניסטי אנגלי מאסכולת ניולין.

== חיים אישיים ==
פרנק בראמלי, דיוקן עצמי
בראמלי נולד בסיבסי, לצ'ארלס ברמלי מפיסקרטון בלינקולנשייר.<ref>Chisholm, Hugh, ed. (1922). "Bramley, Frank" . Encyclopædia Britannica (12th ed.). London & New York.</ref>

בין השנים 1873–1878 למד בראמלי בבית הספר לאמנות בלינקולן. לאחר מכן למד בין השנים 1879–1882 באקדמיה המלכותית לאמנויות יפות, שם היה צ'ארלס ורלט המדריך שלו. הוא התגורר בוונציה בין השנים 1882–1884 ואז עבר לניולין, קורנוול.<ref></ref>

בראמלי התחתן עם האמנית קתרין גרהאם, בתו של ג'ון גרהאם מהאנגסטיל, ווסטמורלנד, בשנת 1891. בני הזוג התגוררו בקוטג' אורצ'רד, שנקרא באותה תקופה קוטג' בל ויו, בין השנים 1893–1897.<ref name="cornwallartists.org"></ref> בשנת 1895 הם עברו לדרויטוויץ' שבווסט מידלנדס, ובשנת 1900 התיישבו בגראסמר בלייקס דיסטריק.<ref>Caroline Fox; Francis Greenacre; Newlyn Orion Galleries. Artists of the Newlyn School, 1880-1900. Newlyn Orion Galleries; 1979. p. 166.</ref>

בראמלי נפטר בצ'לפורד היל, גלוסטרשייר באוגוסט 1915.

== קריירה ==
לאחר שחזר לאנגליה מוונציה בשנת 1884 או אחריה, התיישב בראמלי במושבת האמנים של אסכולת ניולין. יחד עם וולטר לנגלי וסטנהופ פורבס הוא נחשב לאחת ה"דמויות המובילות" של אסכולת ניולין.<ref name="cornwallartists.org"/>

בניגוד לחברים אחרים שם, בראמלי התמחה בציור חללי פנים בתים ועבד על שילוב של אור טבעי ומלאכותי בציוריו.

במהלך שהותו בניולין, בראמלי העריך את 'טכניקת המכחול המרובע', והשתמש במברשת מרובעת כדי להניח את הצבע על הבד בתבנית פאזל של משיכות מכחול, מה שנתן "תסיסה" מסוימת למשטח הצבע. בראשית שנות ה-90 של המאה הקודמת, לוח הצבעים שלו נעשה בהיר יותר וההתייחסות שלו לצבע הייתה רופפת יותר וקלה יותר, באותה העת מגוון הנושאים שלו הצטמצם לדיוקנאות וציורי ז'אנר כפריים.
פרנק בראמלי, זריחה ללא תקווה, 1888
דוגמה לשימוש של ברמלי בטכניקת המברשת המרובעת הוא ציורו "דומינו!".

הציור "זריחה ללא תקווה" (1888) מוחזק על ידי גלריית טייט, לונדון לאחר שנרכש למען המדינה על ידי צ'נטרי והיא אחת היצירות המפורסמות ביותר על בראמלי. הציור זכה לשבחים באקדמיה המלכותית, ונאמר עליו: "ההבעה הרגשית והסיפור החזק של הציור, יחד עם המשיכה האסתטית וההרמוניה הטונאלית שלו, הופכים את הציור הזה לאחת מיצירות אסכולת ניולין המוערכות ביותר." האישה הצעירה האבלה בציור, היא דוגמנית האמן אפי ריינולדס ג'יימס.<ref></ref>

בראמלי היה ממייסדי מועדון האמנות האנגלית החדש, אך עזב את הארגון לאחר שננזף על ידי ווולטר סיקרט.

בשנת 1894 הפך בראמלי לעמית האקדמיה המלכותית (ARA) ובשנת 1911 הפך לחבר מלא (RA). הוא היה גם זוכה מדליית זהב בסלון פריז.

== גלריה ==
<gallery mode="packed" heights="160px">
File:Sir Frederick Augustus Abel, 1st Bt by Frank Bramley.jpg|פרדריק אוגוסט אבל
File:Frank Bramley - Every One His Own Tale 1885.jpg|לכל אחד יש סיפור
File:Frank Bramley - Domino! 1886.jpg|דומינו
File:Frank Bramley - Delicious Solitude 1909.jpg|בדידות
File:Frank Bramley - Borgerhout Anvers.jpg|נוף כפרי
File:Frank Bramley - Flower Study.jpg|פרחים
File:Frank Bramley - Friends.jpg|אשת האמן וכלבה
File:Frank Bramley - Helen Chalmers 1908.jpg|הלן צ'אלמרס
File:Frank Bramley - For of Such is the Kingdom of Heaven - Google Art Project.jpg | טעם גן עדן
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1857
קטגוריה:בריטים שנפטרו ב-1915